Hominini
Hominini su tribus (pleme) potporodice Homininae koje čine rod Homo i izmrli rodovi ljudske grane (kladusa), nakon što se odvojila od plemena Panini (čimpanze). Članovi ovog plemena nazivaju se Hominini po izvornoj porodici Hominidae, odnosno rodu Homo. U subtribusu Hominini osnovna je "ljudska" grana, uključujući i rod Homo. Ovaj takson, istraživači su predložili na osnovu ideje da najmanje sličnu vrstu u trihotomskoj specijaciji treba odvojiti od druge dvije. Neke ranije klasifikacije uključuju i rod Pan (čimpanze) u pleme Hominini, ali se ta klasifikacija sve rjeđe slijedi. Sahelanthropus tchadensis je izumrli pripadnik ovog tribusa, vrsta koja je živjela prije oko 7 miliona godina, neposredno blizu vremana razdvajanja između čimpanzi i ljudi, po čemu je nejasno da li se i može smatrati članom plemena Hominini. Na osnovu poređenja sekvencirane DNK znanstvenici vjeruju da su se rodovi Pan i Homo razišli prije oko 5.4 do 6.3 miliona godina, a nakon uočavanja neuobičajenog procesa specijacije, to je nangirano na preko 4 miliona godina. Nađeno je nekoliko fosila na liniji odvajanja roda Pan, a prvo otkriće fosilnih šimpanza je objavljeno u 2005., datiranjem u rasponu od 545 ± 3 Kyr (u hiljadama godina) i 284 ± 12 Kyr, pomoću argon-argon tehnike, iz kenijskih nalaza sa istoka Afrije (Rift Valley). Svi izumrlih rodovi koji su navedenih u priloženoj tableli su preci roda Homo ili su njegovi ogranci. Međutim, i Orrorin i Sahelanthropus postojali su oko vrijemena razdvajanja, pa bi mogli biti preci sve tri od postojećih vrsta. U nekim prijedlozima, tribus Hominini uključuje rod Pan kao i Homo, ali u različitim subtribusima. Homo (i, sljedstveno, svi dvonožni majmuni) su u subtribusu Hominini, dok je Pan je u subtribusu Panini.